Hei kotiväki! Elokuu 2021

Jälkkäri on aloittanut toimintansa kesäloman jälkeen. Reippaita eppu- ja toppuluokkalaisia on saapunut luoksemme. Toivotamme kaikki vanhat ja uudet jälkkäriläiset lämpimästi tervetulleiksi.

Jälkkärin tavoitteena on luoda lapsille turvallinen ja mukava iltapäivä. Jälkkärin kotipesä sijaitsee yläkerrassa pikku-ruokalassa. Otamme lasten ilmoittautumiset vastaan ”eppu-välikössä” eli eppuluokkien vieressä. Haemme lapset ensimmäiset kaksi viikkoa luokista Jälkkäriin.

Toiminta-aikamme on maanantaista perjantaihin 12.00 -17.00.

Toimintaa toteutamme lasten ehdoilla. Elokuussa tutustumme rauhassa toisiimme, tiloihin sekä piha-alueisiin. Päivittäin on mahdollisuus tehdä läksyt, paitsi lukuläksy, joka luetaan kotona. Läksyistä tarkistusvastuu on kodilla. Välipalan syömme koulun ruokasalissa noin klo 13.30 -14.30 pienissä ryhmissä. Ulkoilemme paljon päivittäin, joten huolehdittehan, että lapsellanne on **säänmukainen vaatetus ja varavaatteita** repussa esim. sukat ja hanskat. Iltapäiviin kuuluu mm. kädentaitoja, liikuntaa, musiikkia, leikkejä, pelejä, vapaata puuhastelua sekä rauhoittumis/satuhetkiä. Liikuntasalivuoromme varmistuu myöhemmin. Salissa liikumme paljain varpain.

Päivän aikana tavoitatte meidät Jälkkärin puhelimen kautta **0405624106.** Lasten kännykät pidetään repussa äänettömällä. Repussa olisi hyvä olla myös nimikoitu juomapullo.

Osa-aikapaikalla olevista lapsista tulee ilmoittaa meille edellisellä viikolla **perjantaihin mennessä** välipalatilauksen vuoksi. Poissaoloista tulee ilmoittaa myös aina, koska meillä ei ole käytössä Wilmaa. Näin vältymme turhalta etsimiseltä sekä huolelta. Ilmoituksen voi tehdä Jälkkäripuhelimeen tekstiviestitse.

Huomioittehan itse Jälkkäristä kotiin kulkevien lastenne kotiinlähtöajat niin, että ne olisivat tasalta tai puolelta. Näin Jälkkärissä vapautuu enemmän aikaa lasten kanssa toimimiselle.

Jälkkärin kuukausikirjeet löytyvät Keltinmäen koulun sivuilta pedanetista huoltajat kohdasta.

Maksuvapautuksesta ja maksupuolituksesta löytyy tietoa Jyväskylän kaupungin perusopetuspalveluksen nettisivuilta, josta löytyy bruttotulorajat ja täytettävät lomakkeet, sekä liitteet. Lisätietoja asiakasmaksusihteeriltä Kirsi Hiironen puh:014-2667054 palveluohjausyksiköstä.

Mahdollisista Jälkkäripaikkaa koskevista maksuluokkamuutoksista yhteys aina Jyvälän Jälkkärikoordinaattoriin paivi.virtakallio@jyvala.fi

Laitathan sähköpostiviestiin lapsen nimen ja mistä Jälkkäristä on kyse.

Toivomme Jälkkärin ja kodin välille avointa yhteistyötä lapsen parhaaksi.

Mukavaa syksyä toivottavat, Keltinmäen Jälkkärin ohjaajat

Otamme mielellämme vastaan myös teiltä vanhemmilta ideoita/ toiveita toimintaamme.